
ANUNȚ CONCURS PENTRU OCUPARE 
POST MUNCITOR ÎNTREȚINERE (CU ATRIBUȚII DE FOCHIST)
POST CONTRACTUAL TEMPORAR VACANT
conform H.G. nr. 1336/2022


A. DATE PRIVIND POSTUL

Școala Gimnazială „Prof. Gheorghe Dumitreasa” Girov, cu sediul în comuna Girov, Calea Romanului, nr.335, județul Neamț, organizează concurs pentru ocuparea următorului post contractual temporar vacant, conform H.G. nr. 1336/08.11.2022:
1. Nivelul postului: execuție;
2. Denumirea postului: MUNCITOR DE ÎNTREȚINERE – personal administrativ, cu atribuții de fochist;
3. Numărul de posturi: 1 post – normă întreagă;
4. Durata timpului de muncă: 8 ore/zi, 40 ore/săptămână;
5. Durata contractului individual de muncă: perioadă determinată, pe durata caracterului temporar vacant al postului;
6. Locul desfășurării activității: Școala Gimnazială „Prof. Gheorghe Dumitreasa” Girov și structurile arondate, conform fișei postului;
7. Atribuțiile de fochist vizează exploatarea/supravegherea instalației de încălzire a unității, centrala termică având puterea nominală de 275 kW, în limitele fișei postului, instrucțiunilor tehnice și reglementărilor aplicabile.

B. DOCUMENTE SOLICITATE CANDIDAȚILOR PENTRU ÎNTOCMIREA DOSARULUI DE CONCURS

Dosarul de concurs va conține documentele prevăzute de art. 35 din H.G. nr. 1336/2022:
a) formular de înscriere la concurs;
b) copia actului de identitate sau orice alt document care atestă identitatea, aflat în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor, calificările/specializările și îndeplinirea condițiilor specifice ale postului;
e) copia carnetului de muncă și/sau adeverințe eliberate de angajatori care să ateste vechimea în muncă și, după caz, în specialitate;
f) certificat de cazier judiciar sau, după caz, extras de pe cazierul judiciar;
g) documentele medicale prevăzute de legislația aplicabilă personalului din învățământul preuniversitar;
h) certificatul de integritate comportamentală, conform Legii nr. 118/2019, cu modificările și completările ulterioare;
i) curriculum vitae, model comun european.
Dosarele se depun la secretariatul Școlii Gimnaziale „Prof. Gheorghe Dumitreasa” Girov.
Termen-limită pentru depunerea dosarelor: 10.11.2026, ora 14:00.

C. CONDIȚII GENERALE DE PARTICIPARE
Candidații trebuie să îndeplinească condițiile generale prevăzute la art. 15 din H.G. nr. 1336/2022, precum și condițiile prevăzute de legislația muncii și de celelalte acte normative aplicabile.

D. CONDIȚII SPECIFICE DE PARTICIPARE

1. Nivelul studiilor: studii generale minime obligatorii;
2. Vechime în muncă: minimum 3 ani;
3. Calificare: calificare profesională corespunzătoare postului de muncitor de întreținere, conform documentelor de studii/calificare prezentate;
4. Pentru centrala termică de 275 kW se aplică regimul tehnic corespunzător aparatelor/cazanelor de apă caldă cu puterea nominală de până la 400 kW; personalul care o exploatează va fi instruit conform prescripțiilor tehnice aplicabile și instrucțiunilor producătorului;
5. Constituie avantaj: deținerea unei autorizații ISCIR de fochist valabile și/sau experiența în exploatarea și supravegherea instalațiilor termice, precum și deținerea unor calificări/experiență în activități de întreținere și reparații curente (instalații sanitare și termice, electricitate, tâmplărie, lăcătușerie, zugrăveli sau alte lucrări de întreținere a clădirilor);
6. Abilități: capacitate de identificare și remediere a defecțiunilor curente, îndemânare practică, responsabilitate, seriozitate, capacitate de lucru în echipă și respectarea normelor SSM și PSI.
7. Disponibilitate pentru respectarea programului de lucru stabilit în funcție de necesitățile de funcționare a centralelor termice și cde activitățile de întreținere ale unității, cu respectarea prevederilor legale privind timpul de muncă și odihnă.

E. PRINCIPALELE ATRIBUȚII ALE POSTULUI

a) execută lucrări de întreținere curentă și reparații minore la clădirile, spațiile și bunurile unității de învățământ;
b) efectuează, în limita competențelor și calificărilor deținute, lucrări simple de întreținere la instalațiile sanitare, termice și electrice, mobilier, uși, ferestre și alte elemente ale clădirilor;
c) identifică și semnalează defecțiunile care necesită intervenția unor persoane/firme autorizate;
d) asigură întreținerea spațiilor exterioare și execută alte activități gospodărești specifice postului de muncitor de întreținere;
e) îndeplinește atribuțiile de fochist prevăzute în fișa postului pentru centrala termică de 275 kW, cu respectarea instrucțiunilor de exploatare, a prescripțiilor tehnice aplicabile și a măsurilor de securitate;
f) urmărește parametrii de funcționare ai instalației de încălzire și semnalează imediat orice defecțiune, incident sau situație de risc;
g) respectă normele de securitate și sănătate în muncă, de apărare împotriva incendiilor și procedurile interne ale unității;
h) îndeplinește și alte sarcini specifice postului, stabilite prin fișa postului, în limitele legii și ale calificării profesionale.

F. BIBLIOGRAFIE

1. Legea învățământului preuniversitar nr. 198/2023, cu modificările și completările ulterioare;
2. Regulamentul-cadru de organizare și funcționare a unităților de învățământ preuniversitar, aprobat prin Ordinul ministrului educației nr. 5726/2024, cu modificările și completările ulterioare;
3. Legea nr. 477/2004 privind Codul de conduită a personalului contractual din autoritățile și instituțiile publice;
4. Legea nr. 319/2006 a securității și sănătății în muncă, cu modificările și completările ulterioare;
5. Legea nr. 307/2006 privind apărarea împotriva incendiilor, cu modificările și completările ulterioare;
6. H.G. nr. 1146/2006 privind cerințele minime de securitate și sănătate pentru utilizarea în muncă de către lucrători a echipamentelor de muncă;
7. Prescripția tehnică ISCIR PT A1-2010 – Aparate de încălzit alimentate cu combustibil solid, lichid sau gazos cu puteri nominale ≤ 400 kW – prevederile aplicabile utilizării/exploatării;
8. Instrucțiunile de exploatare și întreținere ale centralei termice/echipamentelor de încălzire din unitate;
9. Fișa postului – muncitor de întreținere cu atribuții de fochist.

G. TEMATICA

a) atribuțiile muncitorului de întreținere în unitatea de învățământ;
b) lucrări curente de întreținere a clădirilor, mobilierului și spațiilor exterioare;
c) noțiuni de bază privind instalațiile sanitare, termice și electrice și identificarea defecțiunilor uzuale;
d) utilizarea în siguranță a sculelor, uneltelor și echipamentelor de muncă;
e) aplicarea normelor de securitate și sănătate în muncă;
f) obligațiile salariaților privind apărarea împotriva incendiilor;
g) exploatarea în condiții de siguranță a centralei termice de 275 kW, conform instrucțiunilor tehnice aplicabile;
h) urmărirea parametrilor de funcționare, identificarea incidentelor și măsurile ce se impun în cazul apariției unor defecțiuni;
i) atribuțiile prevăzute în fișa postului.

CALENDARUL DE DESFĂȘURARE A CONCURSULUI

	Activitatea
	Data
	Ora

	Publicarea/afișarea anunțului
	03.11.2026
	—

	Depunerea dosarelor
	03–10.11.2026
	până la 14:00

	Selecția dosarelor
	11.11.2026
	12:00

	Afișarea rezultatului selecției dosarelor
	11.11.2026
	14:00

	Contestații la selecția dosarelor
	12.11.2026
	până la 12:00

	Soluționarea/afișarea contestațiilor
	12.11.2026
	15:00

	Proba scrisă
	18.11.2026
	09:00

	Afișarea rezultatului probei scrise
	18.11.2026
	14:00

	Contestații la proba scrisă
	19.11.2026
	până la 12:00

	Soluționarea contestațiilor
	19.11.2026
	15:00

	Proba practică
	20.11.2026
	09:00

	Afișarea rezultatului probei practice
	20.11.2026
	13:00

	Contestații la proba practică
	23.11.2026
	până la 13:00

	Soluționarea contestațiilor
	24.11.2026
	13:00

	Interviul
	25.11.2026
	09:00

	Afișarea rezultatului interviului
	25.11.2026
	13:00

	Contestații la interviu
	26.11.2026
	până la 13:00

	Soluționarea contestațiilor
	27.11.2026
	12:00

	Afișarea rezultatului final
	27.11.2026
	13:00



OBSERVAȚII

• Punctajul minim de promovare pentru fiecare probă este cel prevăzut de H.G. nr. 1336/2022;
• La următoarea probă se prezintă numai candidații declarați admiși la proba precedentă;
• Este declarat admis candidatul care obține cel mai mare punctaj dintre candidații care au promovat concursul;
• Rezultatele se afișează la sediul unității și pe pagina de internet a școlii.
Relații suplimentare se obțin la secretariatul Școlii Gimnaziale „Prof. Gheorghe Dumitreasa” Girov.

